title: La Maison Tellier (dastumad)
text: La Maison Tellier zo anv un dastumad danevelloù diwar zorn ar skrivagner gall Guy de Maupassant e 1881
  
  Istor 
  Ar c'hentañ eus ar pemzek dastumad a voe embannet e-kerzh buhez ar skrivagner eo hemañ. Tri all a voe embannet war-lerc'h e varv, hep menegiñ an embannadurioù klok eus e oberenn. 
  Gant an embanner Victor Havard e voe lakaet e gwerzh. Un adembannadur kresket a voe en 1891, e ti un embanner all, Paul Ollendorff.
  
  Danevelloù al levr
  En embannadur kentañ, e 1881, e oa an eizh danevell-mañ: 
   La Maison Tellier (diembann)
   Sur l'eau (Le Bulletin français, 1876)
   Histoire d'une fille de ferme (Revue Politique et littéraire, 1881) 
   En famille (La Nouvelle Revue, 1881) 
   Le Papa de Simon (1879) 
   Une partie de campagne (1881) 
   Au printemps (diembann)
   La Femme de Paul (diembann)
  
  En adembannadur 1891 e oa un danevell ouzhpenn, Les Tombales, lakaet da eil.
  
  Degemer
  Kenkent hag embannet e voe degemeret mat an dastumad, ha berzh a reas, ha meur a wech e voe advoulet an embannadur kentañ. En 1891, echu ar gevrat gant an embanner Victor Havard, e sinas Maupassant gant an embanner Paul Ollendorff d'ober un eil embannadur kresket gant an danevell Les Tombales.
  
  Gant La Maison Tellier, ha war-lerc'h Boule de suif, e tapas Maupassant brud da vezañ ur gwir skrivagner.
  
  Émile Zola a skrivas e Le Figaro e oa ur "chef-d’œuvre" (ur bennoberenn). Léon Chapron a skrivas ne oa nemet "ordure" (hudurniezh) e L'événement.
  
  Notennoù 
  
  Dastumadoù danevelloù Guy de Maupassant